**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. március 29-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Szórád Zoltán

 Tima Zoltán Ferenc

 képviselők

**Távol van**:Gyenge András

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**11/2017.(III.29.) önkormányzati határozat**

Nagyacsád Község Önkormányzatának képviselő-testülete 2017. március 29-i ülésének napirendjét az alábbiak szerint határozza meg:

1. Pápai Rendőrkapitányság 2016. évi tevékenységéről szóló beszámoló elfogadása

 Előadó: polgármester

1. Bakonykarszt Zrt által készített Gördülő Fejlesztési terv készítésével kapcsolatos ügyek tárgyalása

 Előadó: polgármester

1. Óvodai körzethatár megállapítása

Előadó: polgármester

1. Kultúrház bérleti díjának meghatározása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Pápai Rendőrkapitányság 2016. évi tevékenységéről szóló beszámoló elfogadása**

 **Előadó: polgármester**

Szalóky Nándor polgármester elmondja, hogy a rendőrség megküldte beszámolóját a 2016. évi tevékenységéről. A beszámolóból kiderül, hogy 2-3 naponta indokolt az ellenőrzés. Két közlekedési baleset történt, egy könnyű és egy járt anyagi kárral. A statisztikai adatok nem csak a településen történt eseményeket tartalmazzák, hanem a nagyacsádi lakcímmel rendelkező elkövető más településen történt cselekményeit is.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**12/2017. (III.29.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2016. évi tevékenységéről szóló beszámolót az előterjesztés szerint.

Felelős: polgármester

Határidő: azonnal

**2)Bakonykarszt Zrt által készített Gördülő Fejlesztési terv készítésével kapcsolatos ügyek tárgyalása**

**Előadó: polgármester**

Szalóky Nándor polgármester elmondja, hogy a Bakonykarszt Zrt. megküldte tájékoztatóját a gördülő fejlesztési terv készítésével kapcsolatosan. Javasolja a folyamatos jellegű meghatalmazás nyújtását a víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettség teljesítéséhez.

Fejlesztési igény nem kerül megfogalmazásra a szennyvíz-csatorna hálózattal kapcsolatban, az ivóvíz hálózat tekintetében kizárólag a vagyonkezelési díj mértékéig.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**13/2017. (III.29.) önkormányzati határozat**

**Nagyacsád Község Önkormányzata** Képviselő-testülete, mint a(z)

**76. sorszámú Nagyacsád szennyvízelvezető és – tisztító víziközmű-rendszer**

Ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el és a Vksztv. valamint az 58/2013.(II.27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti.

Felelős: polgármester

Határidő:folyamatos

**3)Óvodai körzethatár megállapítása**

**Előadó: polgármester**

Szalóky Nándor polgármester elmondja, hogy a települési önkormányzat képviselő-testületének a köznevelési közfeladat-ellátási kötelezettsége teljesítése körében határozatban kell megállapítania az önkormányzat által fenntartott óvoda kötelező felvételt biztosító körzethatárait.

Az óvodai felvételi körzethatárok megváltoztatásáról is –amennyiben szükséges- határozatban döntést kell hoznia a Képviselő-testületnek. A körzethatárok megváltoztatására vagy megállapítására vonatkozó határozatot a Nemzeti Köznevelési Törvény végrehajtásáról szóló, 229/2012. (VIII. 28.) Korm. rendelet 22.§ (1) bekezdésében foglaltaknak megfelelően a település jegyzője a döntést követő tizenöt napon belül megküldi a köznevelés információs rendszere (a továbbiakban: KIR) elnevezésű országos, elektronikus nyilvántartási és adatszolgáltatási rendszerbe.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**14/2017. (III.29.) önkormányzati határozat**

Nagyacsád Önkormányzatának Képviselő-testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy a Nagyacsád Község Önkormányzata fenntartásában lévő, és Fix Pont Önkormányzati Feladatellátó Társulás Négyszögletű Kerekerdő intézményegységeként működő óvoda, kötelező felvételt biztosító körzethatára megegyezik a település közigazgatási határával.

Nagyacsád Önkormányzatának Képviselő-testülete megbízza a aljegyzőt, hogy a jelen határozat szerinti képviselő-testületi döntést, valamint a nemzeti köznevelési törvény végrehajtásáról rendelkező 229/2012. (VIII. 28.) Korm. rendelet 22. § (2) bekezdésében szereplő adatokat rögzítse a köznevelés információs rendszerében.

Felelős: aljegyző

Határidő: a döntést követő 15 napon belül

**4)Kultúrház bérleti díjának meghatározása**

**Előadó: polgármester**

Szalóky Nándor polgármester elmondja, hogy a kultúrház bérleti díját kellene módosítani. Jelenleg 10e Ft+rezsi a családi rendezvény, rendezvényre 50 e Ft+rezsi. Javasolja, hogy legyen idegen családi rendezvény is megállapítva 30 e Ft+rezsi összegben. Megkérdezi, hogy a helyi családi rendezvény maradjon-e 10 e Ft.

Tima Zoltán képviselő elmondja, hogy maradjon a 10 e Ft.

Szórád Zoltán képviselő elmondja, hogy az ő idejében ez ingyen volt.

Szalóky Nándor polgármester elmondja, hogy annak idején a házasságkötésekor szintén 10 e Ft-ot fizetett, azóta nem emelkedett a díj. Az árusoknak javasolja a 3000 Ft-ot alkalmanként.

Megkérdezi, hogy van-e valakinek egyéb javaslata?

Egyéb javaslat nem érkezett, ezért javasolja, hogy a kultúrház bérleti díja a nagyacsádi állandó lakóhellyel rendelkező személyeknek családi rendezvény céljából 10.000.- Ft+rezsi, egyéb magánszemélyeknek családi rendezvény céljára 30.000.- Ft+rezsi, egyéb rendezvény tartása esetén 50.000.- Ft+rezsi, alkalmi árusoknak 3000 Ft/alkalom.

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**15/2017. (III.29.) önkormányzati határozat**

Nagyacsád Község Önkormányzat Képviselő-testülete úgy döntött, hogy a kultúrház bérleti díját:

* nagyacsádi állandó lakóhellyel rendelkező személyeknek családi rendezvény tartására 10.000.- Ft+rezsi,
* egyéb lakcímmel rendelkező személyeknek családi rendezvény tartására 30.000.- Ft+rezsi,
* egyéb rendezvény tartására 50.000.-Ft+rezsi,
* alkalmi árusításra 3000Ft/alkalom

összegben állapítja meg.

**5)Vegyes ügyek**

**Előadó: polgármester**

Szalóky Nándor polgármester elmondja, hogy az Energia Hivatal levélben kereste meg Nemesgörzsöny Község Önkormányzatát az ivóvízellátó víziközmű-rendszerrel kapcsolatban, mely szerint a víziközmű-rendszeren lévő ellátásért felelős önkormányzatoknak el kell készíteni egy megállapodást.

A megállapodásban meg kell határozni a víziközmű-rendszeren lévő ellátásért felelősök jogait és kötelezettségeit, ki kell választani az ellátásért felelősök közül az ellátásért felelősök képviselőjét.

Az ellátásért felelős önkormányzatok képviselőjét a Vksztv. 5/G. § (2) bekezdés szerint egyszerű többséggel kell meghatározni, úgy hogy az érintett ellátásért felelősök szavazati aránya a víziközmű-rendszeren fennálló tulajdoni érdekeltség nettó könyv szerinti értékének megfelelően kell, hogy alakuljon.

Az előterjesztés tartalmazta a megállapodás tervezetet is.

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**16/2017. (III.29.) önkormányzati határozat**

A **26. sorszámú 11-05652-1-002-00-04 kóddal rendelkező Nemesgörzsöny ivóvízellátó** víziközmű-rendszeren lévő ellátásért felelősök a Magyar Energetikai és Közmű-szabályozási Hivataltól kapott VKEFFO­\_2017/1977-1 (2017) ügyiratszámú levél és a Vksztv. 61/B. § valamint az 5/G. § előírásainak megfelelően létrehozták a "Megállapodás a **26. sorszámú 11-05652-1-002-00-04 kóddal rendelkező Nemesgörzsöny ivóvízellátó** víziközmű-rendszeren ellátásának biztonsága érdekében" című megállapodást.

Nagyacsád település Önkormányzatának képviselő testülete javasolja, hogy a **26. sorszámú 11-05652-1-002-00-04 kóddal rendelkező Nemesgörzsöny ivóvízellátó** víziközmű-rendszer ellátásért felelőseinek képviseletét, Nemesgörzsöny Önkormányzat lássa el.

Az ellátásért felelősök **26. sorszámú 11-05652-1-002-00-04 kóddal rendelkező Nemesgörzsöny ivóvízellátó** víziközmű-rendszeren fennálló tulajdoni érdekeltségének nettó könyv szerinti értékét és tulajdoni arányát az alábbiak szerint rögzítik :

Nemesgörzsöny település nettó könyv szerinti érték: **21.166.230** Ft Tulajdoni aránya: 51,67 %

Nagyacsád település nettó könyv szerinti értéke:**19.798.023** Ft Tulajdoni aránya: 48,33 %

Nagyacsád település Önkormányzatának képviselő testülete a fentiek alapján felhatalmazza a Nemesgörzsöny Önkormányzat Polgármesterét, hogy a mellékelt "Megállapodás a **26. sorszámú 11-05652-1-002-00-04 kóddal rendelkező Nemesgörzsöny ivóvízellátó** víziközmű-rendszeren ellátásának biztonsága érdekében" című megállapodásban Nemesgörzsöny önkormányzatot nevezze meg az ellátásért felelősök közös képviselőjének és a Megállapodást írja alá.

Felelős: polgármester

Határidő:azonnal

Szalóky Nándor polgármester elmondja, hogy az óvodai gyermeklétszám csökkenés miatt hozzá kell járulni az óvoda fenntartásához. Az idei évben 16 gyermek van, két óvónő és egy fő dada.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. március 29-i nyilvános ülést 18 óra 03 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**